   ممبئي (ويب ڊيسڪ) بالي ووڊ جا اداڪار اڪشي ڪمار ۽ گووندا به ڪورونا وائرس ۾ وٺجي ويا. اڪشي ڪمار سوشل ميڊيا تي مداحن کي ٻڌايو ته منهنجي ڪورونا ٽيسٽ جو نتيجو هاڪاري آيو آهي، احتياط ڪندي پاڻ کي آئسوليٽ ڪري ڇڏيو آهي، گهر ۾ قرنطينه ۾ آهيان ۽ ضروري طبي سار سنڀال ڪري رهيو آهيان، مون سان رابطي ۾ رهندڙ به پنهنجي ٽيسٽ ڪرائن ۽ احتياط ڪن. هوڏانهن گووندا به ڪورونا جو شڪار ٿي ويو آهي، کيس وائرس جون ڪجهه علامتون ظاهر ٿيون پر ان جي گهر ڀاتين ۽ اسٽاف جي ڪورونا ٽيسٽ جو نتيجو ناڪاري آيو آهي. اداڪار جي ترجمان موجب گووندا پاڻ کي قرنطينه ڪري ڇڏيو آهي ۽ کيس گهر ۾ طبي سهولتون فراهم ڪيون پيون وڃن. ڀارتي ميڊيا موجب گووندا پنهنجي مداحن کي ڪورونا کان بچاءَ لاءِ احتياط جي اپيل ڪئي آهي.